છેલ્લી વાત મમ્મીએ પોતાના નાનકડા દીકરાને ગણિતમાં રસ લેતો કરવા પ્રયોજેલી પ્રયુક્તિ સમા કોયડાની! મમ્મીને બહારથી કોઇ વસ્તુ લેવી હોય તો એ પોતાના દીકરાને ઘણીવારએ વસ્તુ લેવા દુકાનદાર પાસે મોકલીને વસ્તુ મંગાવે. ધ્યાન એ રાખેને તે વધુમાં વધુ સો રૂપિયાની કિંમત સુધીની જ વસ્તુ મંગાવે જેથી તેનું જોખમનું તત્વ ન રહે. હવે થતું એવું કે પૈસાની લેતી દેતીમાં ગણવામા પાછા લેવામાં દીકરાથી ભુલો થતી હતી. મમ્મીએ એક દિવસ મસ્ત વિચાર કે જે ગણિત પ્રેરીત હતો તેનો અમલ કરવાનું નક્કી કર્યુ! તેણે સો રૂપિયાની રકમ તરીકે એક એક રૂપિયાના સો સિક્કા લીધા. પછી સાત ટુકડા તેણે એક કપડામાંથી જુદા કોતર્યા. મમ્મીએ તેનો ઉપયોગ કરીને સાત પોટલી બનાવી! પેલા જે એક રૂપિયાના સો સિક્કા હતા તે તેણે આ સાત પોટલીમાં જુદી જુદી સંખ્યામાં મુકી અને પોટલીને દોરાથી સીવી લઇને પોટલીની ઉપર એમાં જે તે રકમ હતી તે આંક લખી નાખ્યો. તેણે પોતાની દીકરીને સમજાવતા કહ્યું કે હવે એક રૂપિયાથી શરૂ કરી અને સો રૂપિયા સુધીની રકમની ચુકવણી આ પોટલી ખોલ્યા વિના, અમુક પોટલી આપી દેવાથી જ થઇ શકશે ! કઇ રીતે થશે આ બધુ એ પણ મમ્મીએ દીકરાને ખુબ સરસ સમજાવ્યું ! દીકરો રાજીનો રેડ ! સવાલ એ છે કે આ સાતે સાત પોટલીમાં કેટલી રકમના સિક્કા મુકવામાં આવ્યા હશે જેથી માત્ર પોટલીઓ આપી દેવાથી આ કામ ચુકવણી શકય બને કે ખુબ અઘરો લાગે એ પ્રકારનો કોયડો છે ને ? ચાલો, તમને ઉકેલ પણ બતાવી જ દઉં !